Larry David

Lawrence Gene David (født 1947) er en amerikansk Emmy-prisbelønnet skuespiller, manusforfatter, komiker, produsent og filmregissør. Han var i hovedsak skaperen bak Seinfeld, samt hovedmanusforfatter og ledende produsent. David gjorde også sporadiske opptredener i serien, og var blant annet stemmen til New York Yankees-sjef George Steinbrenner. I 2000 skapte han TV-serien Ingen grunn til begeistring, som vant Golden Globe i 2003 for beste fjernsynskomedie.

David, som tidligere jobbet som stand-up-komiker, var manusforfatter for ABCs Fridays fra 1980 til 1982 og skribent for NBCs populære Saturday Night Live (SNL) fra 1984 til 1985. Mens han jobbet for SNL klarte David bare å få én av sine sketsjer med på showet. Frustrert over situasjonen sluttet han midt i en sesong av programmet. Av økonomiske årsaker angret han senere på denne avgjørelsen, han møtte opp dagen etter og lot som om ingenting hadde skjedd. David møtte noen av sine fremtidige Seinfeld-stjerner i sine tidlige år som sketsj-forfatter; han jobbet med Michael Richards (Kramer) i Fridays og møtte Julia Louis-Dreyfus (Elaine) under SNL-opptakene.

Han har (per 2013) en formue på 900 millioner dollar.

 Seinfeld 
I 1989 slo Larry David og stand-up-komiker Jerry Seinfeld seg sammen for å lage NBCs The Seinfeld Chronicles (senere omdøpt til Seinfeld). David dukket opp av og til på episodene, men ble aldri kreditert og programmets berømte George Costanza var basert på Larry David selv. Larry David forlot Seinfeld-produksjonen etter dens syvende sesong, men returnerte for å skrive finale-episoden i sesong ni to år senere. Og selv om han sluttet å skrive manus for serien, ble hans funksjon som ledende produsent opprettholdt ettersom den definerte serien.

Seinfelds enorme suksess gjorde skaperne Larry David og Jerry Seinfeld til mangemillionærer, og David har tjent godt over 2,5 milliarder kroner på Seinfeld alene. David ble også nominert til Emmy Awards hele 19 ganger for sitt bidrag til Seinfeld.

 Curb Your Enthusiasm/Ingen Grunn Til Begeistring 
I 2000 startet den suksessrike kabel-kanalen HBO å sende Larry Davids Curb Your Enthusiasm, et særegent show som bruker enkle ideer og improvisert dialog som basis. Serien er hyllet av både fans og kritikere. Serien bruker en del av den samme oppbygningen og tar opp mange like temaer som Seinfeld gjorde, men på en litt annen måte. På grunn av HBO kunne David nå lage episoder som hadde langt mer kontroversielle og ettertrykkelige temaer og bruke sterkere ord. Serien handler om Larry Davids liv etter Seinfeld og situasjonene han kommer opp i, noe som nærmest hver gang ender i at han ødelegger for alt og alle rundt seg. Viktige biroller er Davids kjærlige kone Cheryl (spilt av Cheryl Hines), hans manager og beste venn Jeff (spilt av Jeff Garlin) og Jeffs kone Susie (spilt av Susie Essman). Mange kjendiser dukker opp i løpet av serien, blant annet Richard Lewis, Wanda Sykes, David Schwimmer, Ben Stiller, Ted Danson og Michael J. Fox

I 2004 ble Curb Your Enthusiasm kreditert for å ha hjulpet en Los Angeles mann, Juan Catalan, å gå fri fra mord. Catalan var arrestert for mord, men nektet dette og fortalte at han var på en baseball-kamp mens mordet skulle ha skjedd. Under kampen ble en Curb Your Enthusiasm-episode spilt inn på Dodger Stadium, og denne epsioden inneholdt bilder av Catalan og hans datter. Da dette kom frem, gikk Catalan fri. I en kommentar i avisen New Yorker sa David at nå kunne han fortelle folk at han har gjort en god ting i livet.

Det var forøvrig spekulasjoner om serien skulle rundes av etter sesong fem, men showet returnerte 9. september 2007 og gikk inn i sin sjette seong. I oktober 2021 kommer sesong 11 av serien.

 Referanser 

 Eksterne lenker 


Kategori:Skuespillere fra USA
Kategori:Komikere fra USA
Kategori:Regissører fra USA
Kategori:Emmy-vinnere
Kategori:Milliardærer
Kategori:Personer fra New York City